મારુતિ સુઝુકી દ્વારા ભારતીય ઓટોમોબાઇલ સેક્ટરમાં પોતાની નવી કાર સિઆઝને લોન્ચ કરવામાં આવી છે. જે પ્રકારે મારુતિની અન્ય કાર્સની લોકપ્રિયતા છે અને બ્રાન્ડ પ્રત્યે જે પ્રકારે કાર ચાહકોમાં વિશ્વસનિયતા છે, તેની અસર આ કારમાં પણ જોવા મળી છે. સિઆઝને લોન્ચ કરવામાં આવી ત્યારથી લઇને અત્યારસુધીમાં તેનું શાનદાર બુકિંગ જોવા મળી રહ્યું છે. સ્થિતિ એવી છેકે દેશના મેટ્રો શહેરમાં આ કારનું વેઇટિંગ બેથી ત્રણ મહિના છે, જ્યારે અન્ય શહેરોમાં ત્રણથી ચાર અઠવાડિયાનુ વેઇટિંગ હોવાનું જાણવા મળ્યું છે.